**ΑΦΡΙΚΑΝΙΚΗ ΠΑΝΩΛΗ ΧΟΙΡΩΝ**

**Μέτρα πρόληψης για τους κυνηγούς**

 Σωστή διαχείριση των θηραμάτων αγριόχοιρων, μετά το πέρας του κυνηγιού. Ακόμη πιο προσεκτικοί οφείλουν να είναι οι κτηνοτρόφοι που ασχολούνται ταυτόχρονα με το κυνήγι.

Πιο συγκεκριμένα:

- Να μεριμνούν για την προσεκτική διαχείριση των θηραμάτων, ώστε να αποφευχθεί οποιοσδήποτε κίνδυνος μετάδοσης του ιού (απόρριψη σπλάχνων και τεμαχίων κρέατος, δέρμα).

- Να φυλάσσεται το θήραμα σε ξεχωριστό αποθηκευτικό χώρο, όπου δεν έχουν πρόσβαση οικόσιτα ζώα και δε φυλάσσονται ζωοτροφές ή σκεύη.

- Να μη χορηγούνται εντόσθια ή ωμό κρέας προερχόμενα από το θήραμα ως ζωοτροφή για οικόσιτα ζώα οποιουδήποτε είδους.

- Να αποφεύγεται η άμεση επαφή εκτρεφόμενων ή οικόσιτων ζώων (χοίροι, σκύλοι, γάτες) με το θήραμα.

- Οι κυνηγοί που δραστηριοποιούνται σε άλλες χώρες να είναι ιδιαίτερα προσεκτικοί και να λαμβάνουν όλα τα απαραίτητα μέτρα (διαχείριση θηραμάτων και υποπροϊόντων αυτών, καθαρισμός και απολύμανση οχημάτων και εξοπλισμού) για την αποφυγή εισόδου του νοσήματος.